אסתי גינזבורג

אסתר דפנה (אסתי) גינזבורג-קייזמן (נולדה ב-6 במרץ 1990) היא דוגמנית ומנחת טלוויזיה ישראלית. אסתר דפנה גינזבורג נולדה בתל אביב וגדלה בשכונת צהלה. אמה, אדריאן וולוטר-גינזבורג, עלתה מארצות הברית, והיא דוקטור לגרונטולוגיה. אביה הוא אריה גינזבורג, צבר לאב ממוצא פולני ואם ממוצא בלארוסי, אדריכל במקצועו. גינזבורג היא בוגרת בית ספר תיכון עירוני י"ד בשיכון דן. לה אחות צעירה בשם יעל. סבה מצד אביה היה האדריכל שלמה (גרישה) גינזבורג, יליד-גרודנו שהשתייך לחבורת "הגרודנאים", ונמנה מבין מייסדיה של העיר תל אביב, והיה גרושה של האדריכלית הישראלית ג'ניה אוורבך. סבתה מצד אמה הייתה דודנית של הצלם האמריקאי-יהודי פול שוצר, שנהרג במבואות עזה, במהלך הקרב לכיבוש מוצב אל-קובה, בעת שהתלווה כצלם לכוח הישראלי במלחמת ששת הימים. ביולי 2009, התגייסה גינזבורג לצה"ל ושירתה כמש"קית קישור בבסיס השלישות הצבאית שברמת גן. כשנה לפני כן, אמה החליטה לרדת בחזרה לארצות הברית, ולקחת עמה את גינזבורג ואחותה, אך גינזבורג חזרה לבדה ארצה לאחר כשנה לקראת תאריך גיוסה. גינזבורג למדה יחסים בינלאומיים באוניברסיטה העברית בירושלים. בילדותה, הופיעה לראשונה בטלוויזיה ב-1998 בגיל שמונה, בפרסומת לתנובה. בשנת 2004 חתמה על חוזה בסוכנות הדוגמנות הבינלאומית עלית מודלס. השתתפה בפרסומות לחברות האופנה ברברי, פול אנד בר, קלרינס, H&M, פרנץ' קונקשן, טומי הילפיגר, ופדאני. הובילה קמפיינים של רשתות האופנה הישראליות קרוקר ו-ZIP. בנובמבר 2006 נבחרה להופיע על שער מגזין "Elle" הצרפתי בכתבת "50 הצעירים המבטיחים בעולם האופנה". ב-2006 החליפה את יעל בר זוהר כדוגמנית הבית של חברת האופנה הישראלית FOX, יחד עם מייקל לואיס, כשקודם לכן הופיעה לצד יהודה לוי. לאחר שנתיים בהן הובילה את הקמפיין יחד עם מייקל לואיס, הוחלט בפוקס להחליף את גינזבורג בבר רפאלי ואת מייקל לואיס בנועם טור. ב-2007 נבחרה לשמשמ כפרזנטורית של חברת האיפור "איל מקיאג'" תמורת סכום של 100,000 דולר. ב-2008 נשכרה גינזבורג לתפקיד דוגמנית הבית של רשת האופנה הישראלית "TAG WOMAN" תמורת סכום של מיליון ש"ח. בינואר 2009 נבחרה לככב ב"גיליון בגדי הים של ספורטס אילוסטרייטד" האמריקאי. בפברואר 2009 נבחרה כפרזנטורית לרשת מוצרי האיפור והטיפוח הישראלית "אפריל". במרץ 2009 גינזבורג נבחרה להוביל את הקמפיין של מותג בגדי הים לצעירות מבית "ויקטוריה'ס סיקרט". ב-2010 יצא השיר "נשימה" בו היא שרה יחד עם חן אהרוני. בנוסף ב-2010, הראפר מעוטר פרסי גראמי קניה וסט איזכר את גינזבורג ביחד עם בר רפאלי בשירו ("Christian Dior Denim Flow"). בנוסף ב-2010, שיחקה בסרט הנעורים האמריקאי-צרפתי "12", של הבמאי האמריקאי-יהודי ג'ואל שומאכר. גינזבורג נבחרה לישראלית הסקסית ביותר לשנת 2011 על ידי מעל 120,000 גולשים שהצביעו בתחרות שאורגנה על ידי אתר mako של ערוץ 2. בתגובתה לזכייה אמרה: "הנה הוכחה חד-משמעית שאפשר להיות בריאה וגם סקסית במקביל". בשנת 2012 נבחרה לשמש כפרזנטורית של המותג למוצרי טיפוח חשמליים "רמינגטון". ב-2013 השתתפה בסרט הקומדיה האמריקאי "סרט 43" בתפקיד זוטר בתור פיה. בנוסף באותה שנה, הנחתה לצדו של אסי עזר את תוכנית המציאות "הכוכב הבא" בעונתה הראשונה בערוץ 2 של קשת. ב-2014 שיחקה בהצגה ובסדרה "גיבורי האור - הדור הבא" בתור הנסיכה החלומית. בשנת 2016 נבחרה גינזבורג כפרזנטורית של חברת "גולברי" והחליפה את איילת זורר, החלפה זו עוררה הדים בתקשורת בארץ, זורר תבעה את החברה על אי-קיום ההסכם, ובעקבות כך התעורר דיון בציבור על העדפת דוגמניות צעירות על פניי מבוגרות. גינזבורג היא הפרזנטורית של חברת התכשיטים הישראלית "Belletto Jewelry", שבמסגרתה הוציאה קפסולת תכשיטים הנקראת על שמה - ESTI. ביוני 2012 נישאה לאיש העסקים עדי קייזמן. לאחר מכן הוסיפה את שם משפחתו של עדי לשם משפחתה. לקייזמן בת אחת מנישואיו הראשונים לאשת העסקים עפרה שטראוס. בפברואר 2015 נולד בנם הבכור של גינזבורג וקייזמן, ובינואר 2018 נולד בנם השני. במרץ 2020 פורסם כי גינזבורג, קייזמן ושני ילדיהם עברו להתגורר בלוס אנג'לס, שם נולד במאי 2022 בנה השלישי. מתנדבת בעמותת חיים. מדיה וקבצים בנושא אסתי גינזבורג בוויקישיתוף אסתי גינזבורג, ברשת החברתית אינסטגרם אסתי גינזבורג, במיזם "אישים" לתיעוד היצירה הישראלית אסתי גינזבורג, במסד הנתונים הקולנועיים IMDb (באנגלית) אסתי גינזבורג, באתר "אידיבי", מאגר הידע העברי לקולנוע ישראלי ועולמי אסתי גינזבורג, באתר AllMovie (באנגלית) אסתי גינזבורג, במסד הנתונים הקולנועיים KinoPoisk (ברוסית) אסתי גינזבורג באתר מגזין יופי! עכבר העיר אונליין, האם אסתי גינזבורג תהיה היורשת של בר רפאלי?, באתר הארץ, 5 באוקטובר 2009 קרן נתנזון, תפסיקו להשוות אותי לבר, באתר ynet, 29 בנובמבר 2009 שי פרץ, מודל העשור, באתר ynet, 30 בדצמבר 2009 ליהיא לפיד, היא באמת כל כך יפה?, באתר mynet (כפי שנשמר בארכיון האינטרנט), 17 בספטמבר 2010 מיקי לוין, בר, מי?: אסתי גינזבורג זוכה לכבוד בווג איטליה, באתר nrg‏, 11 באפריל 2011 חגית רון־רבינוביץ', "טוב לי בחיים", באתר ישראל היום, 6 באפריל 2012 יובל אברמוביץ', קבלו את אסתי גינזבורג, באתר ישראל היום, 30 באוגוסט 2013 זוהר ישראל, ‏"הפעם האחרונה שלי בים בארץ הייתה בגיל 17", באתר ‏מאקו‏, 24 בספטמבר 2013 גיל זהר, אסתי גינזבורג: "לא נתנו לי צ'אנס. כמו זאבים", באתר nrg‏, 15 בנובמבר 2013 איתי יעקב, אסתי גינזבורג: "אני לא פוסלת על הסף לעבור לברלין", באתר Xnet‏, 12 בנובמבר 2014 אנשים, ‏שאלה לא במקום? אסתי גינזבורג כמעט ומפוצצת ראיון, באתר ‏מאקו‏, 1 באפריל 2015 איתי יעקב, אסתי גינזבורג: "נהיה פה כל כך קשה לחיות: גם יקר, גם שנאה מכל עבר", באתר Xnet‏, 3 באוגוסט 2015 מלי זיידמן, ימותו הקנאים: אסתי גינזבורג חיה את החלום - ואין לה שום כוונה להתנצל, באתר Xnet‏, 16 בספטמבר 2015 ערן סויסה, "אבא שלי לא מכיר את הנכד שלו", באתר ישראל היום, 22 באפריל 2016 הדס בשן, אסתי גינזבורג: "כולנו בעלות הפרעת אכילה", באתר את, 4 בספטמבר 2016 רז שכניק, העצב שלה, באתר "ידיעות אחרונות", 16 במאי 2017 אורית מרלין-רוזנצוייג, קרן נתנזון ויץ, אסתי גינזבורג: "כשנשים רואות שגם אני עברתי הפלה, זה נותן להן כוח", באתר Xnet‏, 24 בספטמבר 2017 רז שכניק, ירדתי בעברית על מישהי בחנות בחו"ל ופתאום היא אומרת לי, 'כפרה, אני מבינה עברית', באתר "ידיעות אחרונות", 15 באפריל 2018 יפעת מנהרדט והילה רגב, אסתי גינזבורג: "אם רזיתי אחרי ההיריון, למה זה פוגע במי שלא?", באתר Xnet‏, 3 ביוני 2018 חגית רון רבינוביץ', מגילת אסתי, באתר ישראל היום, 22 בספטמבר 2018 אסתי גינזבורג: לא יכולתי יותר להיות כספומט, באתר ynet, 17 בינואר 2014 עידן ימין, על הסט עם אסתי גינזבורג, במגזין את, 12 במרץ 2015 אפרת אדיר, אסתי גינזבורג נבחרה לפרזנטורית של איל מקיאג', באתר ביזפורטל, 15 ביולי 2007 אסף נבו, ‏קנייה ווסט: "שמעתי שבר רפאלי היתה חברה של אסתי גינזבורג", באתר ‏מאקו‏, 6 באוקטובר 2010 אתם קבעתם: אסתי גינזבורג היא הישראלית הסקסית לשנת 2011, באתר ‏מאקו‏, 26 בדצמבר 2011 רן בוקר, "נפטרו מאיילת זורר - בגלל המראה החיצוני", באתר ynet, 1 בפברואר 2016. קרן נתנזון, סיפור הצלחה נוצץ: אימפריית העיצובים של רפאל ועדי רפאלי, באתר Xnet‏, 29 בספטמבר 2016 יוני פרוים, משולש משפחתי: אסתי גינזבורג, עדי קייזמן ועפרה שטראוס חוגגים, במדור "פנאי פלוס" באתר ynet‏, 12 בפברואר 2017 בשעה טובה: אסתי גינזבורג אמא לשניים, באתר וואלה, 17 בינואר 2018 ערב טוב עם גיא פינס, ‏הצצה ראשונה לבית של אסתי גינזבורג ועדי קייזמן בהוליווד, באתר ‏מאקו‏, 6 ביולי 2020 בר זגה, אמא לשלושה: אסתי גינזבורג ילדה בן, במדור "פנאי פלוס" באתר ynet‏, 15 במאי 2022